REGULAMENTUL (CE) NR. 152/2009 AL COMISIEI
din 27 ianuarie 2009
de stabilire a metodelor de eşantionare şi analiză pentru controlul oficial al furajelor
(Text cu relevanţă pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunităţii Europene,
având în vedere Regulamentul (CE) nr. 882/2004 al Parlamentului European şi al Consiliului din 29 aprilie 2004 privind controalele oficiale efectuate pentru a asigura verificarea conformităţii cu legislaţia privind hrana pentru animale şi produsele alimentare şi cu normele de sănătate animală şi de bunăstare a animalelor (1), în special articolul 11 alineatul (4) literele (a), (b) şi (c),
întrucât:
(1)
Următoarele acte au fost adoptate în vederea punerii în aplicare a Directivei 70/373/CEE şi rămân în vigoare în conformitate cu articolul 61 alineatul (2) din Regulamentul (CE) nr. 882/2004:
-
Prima Directivă 71/250/CEE a Comisiei din 15 iunie 1971 de stabilire a metodelor comunitare de analiză pentru controlul oficial al furajelor (2);
-
A doua Directivă 71/393/CEE a Comisiei din 18 noiembrie 1971 de stabilire a metodelor comunitare de analiză pentru controlul oficial al furajelor (3);
-
A treia Directivă 72/199/CEE a Comisiei din 27 aprilie 1972 de stabilire a unor metode comunitare de analiză pentru controlul oficial al furajelor (4);
-
A patra Directivă 73/46/CEE a Comisiei din 5 decembrie 1972 de stabilire a metodelor comunitare de analiză pentru controlul oficial al furajelor (5);
-
Prima Directivă 76/371/CEE a Comisiei din 1 martie 1976 de stabilire a modalităţilor comunitare de prelevare de probe pentru controlul oficial al furajelor (6);
-
A şaptea Directivă 76/372/CEE a Comisiei din 1 martie 1976 de stabilire a metodelor comunitare de analiză pentru controlul oficial al furajelor (7);
-
A opta Directivă 78/633/CEE a Comisiei din 15 iunie 1978 de stabilire a metodelor comunitare de analiză pentru controlul oficial al furajelor (8);
-
A noua Directivă 81/715/CEE a Comisiei din 31 iulie 1981 de stabilire a metodelor comunitare de analiză pentru controlul oficial al furajelor (9);
-
A zecea Directivă 84/425/CEE a Comisiei din 25 iulie 1984 de stabilire a metodelor comunitare de analiză pentru controlul oficial al furajelor (10);
-
Directiva 86/174/CEE a Comisiei din 9 aprilie 1986 de stabilire a metodei de calculare a valorii energetice a furajelor combinate pentru păsările de curte (11);
-
A unsprezecea Directivă 93/70/CEE a Comisiei din 28 iulie 1993 de stabilire a metodelor comunitare de analiză pentru controlul oficial al furajelor (12);
-
A douăsprezecea Directivă 93/117/CE a Comisiei din 17 decembrie 1993 de stabilire a metodelor comunitare de analiză pentru controlul oficial al furajelor (13);
-
Directiva 98/64/CE a Comisiei din 3 septembrie 1998 de stabilire a metodelor comunitare de analiză pentru determinarea aminoacizilor, uleiurilor şi grăsimilor brute şi a olaquindoxului din furaje şi de modificare a Directivei 71/393/CEE (14);
-
Directiva 1999/27/CE a Comisiei din 20 aprilie 1999 de stabilire a metodelor comunitare de analiză pentru dozarea de amproliu, diclazuril şi carbadox în furaje, de modificare a Directivelor 71/250/CEE, 73/46/CEE şi de abrogare a Directivei 74/203/CEE (15);
-
Directiva 1999/76/CE a Comisiei din 23 iulie 1999 de stabilire a unei metode comunitare pentru dozarea de lasalocid sodiu în furaje (16);
-
Directiva 2000/45/CE a Comisiei din 6 iulie 2000 de stabilire a metodelor comunitare de analiză pentru determinarea vitaminei A, a vitaminei E şi a triptofanului din furaje (17);
-
Directiva 2002/70/CE a Comisiei din 26 iulie 2002 de stabilire a cerinţelor pentru determinarea nivelurilor de dioxine şi de PCB de tipul dioxinelor din furaje (18);
-
Directiva 2003/126/CE a Comisiei din 23 decembrie 2003 privind metoda analitică de determinare a componentelor de origine animală pentru controlul oficial al furajelor (19).
(2)
Din moment ce Directiva 70/373/CEE a fost înlocuită de Regulamentul (CE) nr. 882/2004, este necesară înlocuirea actelor de punere în aplicare a directivei respective cu un singur regulament. În acelaşi timp, metodele ar trebui adaptate ţinând cont de progresele ştiinţifice şi tehnologice în domeniu. Metodele care nu mai sunt valabile pentru scopul lor propus ar trebui eliminate. Cu toate că, pentru a se lua în considerare progresele recente în modul în care furajele sunt produse, păstrate, transportate şi comercializate, se anticipează actualizarea într-un termen adecvat a dispoziţiilor privind eşantionarea, în prezent este necesară menţinerea dispoziţiilor actuale privind eşantionarea.
(3)
Prin urmare, directivele 71/250/CEE, 71/393/CEE, 72/199/CEE, 73/46/CEE, 76/371/CEE, 76/372/CEE, 78/633/CEE, 81/715/CEE, 84/425/CEE, 86/174/CEE, 93/70/CEE, 93/117/CE, 98/64/CE, 1999/27/CE, 1999/76/CE, 2000/45/CE, 2002/70/CE şi 2003/126/CE ar trebui abrogate.
(4)
Măsurile prevăzute în prezentul regulament sunt conforme cu avizul Comitetului permanent pentru lanţul alimentar şi sănătatea animală,
ADOPTĂ PREZENTUL REGULAMENT:
Articolul 1
Eşantionarea pentru controlul oficial al furajelor, în vederea determinării constituenţilor, aditivilor şi a substanţelor nedorite, cu excepţia reziduurilor de pesticide şi a microorganismelor, se efectuează în conformitate cu metodele descrise în anexa I.
Articolul 2
Prepararea eşantioanelor pentru analiză şi exprimarea rezultatelor se efectuează în conformitate cu metodele descrise în anexa II.
Articolul 3
Analizele pentru controlul oficial al furajelor se efectuează utilizând metodele descrise în anexa III (Metode de analiză pentru controlul compoziţiei materiilor prime furajere şi a furajelor combinate), anexa IV (Metode de analiză pentru controlul nivelului de aditivi autorizaţi în furaje), anexa V (Metode de analiză pentru controlul substanţelor nedorite în furaje) şi anexa VI (Metode de analiză pentru determinarea constituenţilor de origine animală pentru controlul oficial al furajelor).
Articolul 4
Valoarea energetică a furajelor combinate pentru păsări de crescătorie se calculează în conformitate cu anexa VII.
Articolul 5
Metodele de analiză pentru controlul prezenţei ilegale a aditivilor care nu mai sunt autorizaţi pentru furaje, descrise în anexa VIII, se utilizează în scop de confirmare.
Articolul 6
Directivele 71/250/CEE, 71/393/CEE, 72/199/CEE, 73/46/CEE, 76/371/CEE, 76/372/CEE, 78/633/CEE, 81/715/CEE, 84/425/CEE, 86/174/CEE, 93/70/CEE, 93/117/CE, 98/64/CE, 1999/27/CE, 1999/76/CE, 2000/45/CE, 2002/70/CE şi 2003/126/CE se abrogă.
Trimiterile la directivele abrogate se interpretează ca trimiteri la prezentul regulament şi se citesc în conformitate cu tabelul de corespondenţă din anexa IX.
Articolul 7
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Se aplică de la 26 august 2009.
Prezentul regulament este obligatoriu în toate elementele sale şi se aplică direct în toate statele membre.
Adoptat la Bruxelles, 27 ianuarie 2009.